Lina Palmgren

Lina Palmgren (31. heinäkuuta 1876 – 28. helmikuuta 1968) oli suomalainen tekstiilitaiteilija. Hän on tehnyt paljon kirkkotekstiilejä ja suunnitellut kirjontamalleja ja muita tekstiilimalleja. Hänen töitään on julkaistu myös postikortteina 1920-luvulla ja myöhemmin myös Kristillinen taideseura julkaisi hänen töistään noin 20 kortin sarjan.

Hän oli mukana Suomen Käsityön Ystävien toiminnassa ainakin vuonna 1908 valmistaen muun muassa Tampereen Tuomiokirkkoon Hugo Simbergin suunnitteleman alttarivaatteen, jossa on kuvattuna kaksi viheriöivää palmunlehvää ristikkäin ja suuria veripisaroita.  Hän suunnitteli myös Jugend-aiheisia malleja Suomen Käsityön Ystäville. Viinikan kirkossa Tampereella on vihkiristeillä koristeltu violetinvärinen antependium, alttarivaate,  jonka Lina Palmgren on tehnyt 1930-luvun alussa Suomen Käsityön Ystävien ompelimossa.

Lähteet
 Teuvo Termonen: Suomalaista postikorttitaidetta, osa 4 s. 86, Suomen Postikorttiyhdistys Apollo 2006, ISBN 952-91-9956-2 
 Sanat ja symbolit, Tampereen Kirkkosanomat 6/2006, Tampereen Kirkkosanomat 6/2006
 Suomen Käsityön Ystävät

Viitteet

Suomalaiset tekstiilitaiteilijat
Vuonna 1876 syntyneet
Vuonna 1968 kuolleet